**Aiškinamasis raštas**

Dėl tarybos nario delegavimo į utenos regiono plėtros tarybą

**1. Parengto tarybos sprendimo projekto tikslai ir uždaviniai** . Regiono plėtros taryba pagal Regioninės plėtros įstatymo 15 straipsnio 1 dalies nuostatas sudaroma iš regiono savivaldybių merų, deleguotų savivaldybių tarybų narių ir Vyriausybės arba jos įgaliotos institucijos paskirto asmens. Regioninės plėtros įstatymo 15 straipsnio 3 dalyje nustatyta, kad deleguojamų savivaldybės tarybos narių skaičius priklauso nuo kiekvienos savivaldybės gyventojų skaičiaus. Savivaldybės, kuriose iki 50 000 gyventojų deleguoja 1 tarybos narį. Savivaldybės tarybos meras pagal Vietos savivaldos įstatymo 20 str. 2 dalies 3 punkto nuostatas atstovauja savivaldybei regiono plėtros taryboje ir turi sprendžiamojo balso teisę sudarant ir įgyvendinant regiono plėtros programą.

Atstovus į regiono plėtros tarybas pagal Vietos savivaldos įstatymo 16 straipsnio 2 dalies 43 punktą deleguoja savivaldybės tarybos.

**2.Sprendimo priėmimo teisinis ir ekonominis – socialinis pagrindimas.** Regioninės plėtros įstatymo 15 straipsnio 1,3 dalys, Vietos savivaldos įstatymo 16 straipsnio 2 dalies 43 punktas.

**3. Galimos neigiamos pagal šį projektą priimto sprendimo pasekmės ir kokių priemonių reikėtų imtis, kad tokių pasekmių būtų išvengta:**

Neigiamų pasekmių nenumatoma.

**4. Jeigu pagal teikiamą projektą priimtam sprendimui įgyvendinti reikės kito tarybos sprendimo, mero potvarkio ar administracijos direktoriaus įsakymo – kas ir kada turėtų juos parengti:**

Kito sprendimo nereikės.

**Sprendimo projekto rengėjas:** Bendrojo skyriaus vedėja Irena Sabaliauskienė.